פיאט

**פיאט** (באיטלקית: **Fiat S.p.A**) הוא תאגיד תעשייה, ייצור כלי רכב ושירותים פיננסיים שבסיסו בטורינו, איטליה.

שם החברה הוא ראשי תיבות באיטלקית של **Fabbrica Italiana Automobili Torino** ("המפעל האיטלקי למכוניות בטורינו"). היא נוסדה על ידי קבוצת משקיעים, בהם ג'ובאני אניילי ב-1889. הדגם הראשון שיוצר על ידי חברת פיאט בשנת 1899 היה פיאט 4 HP. בשנת 1921 נבנו 6 יחידות מדגם הפאר פיאט 520 סופר פיאט.

נכדו של אניילי, ג'אני אניילי, היה יו"ר פיאט מ-1966 ועד מותו ב-24 בינואר 2003. לאחר מותו, חלו שינויי הנהלה רבים בפיאט, עד שסרג'ו מרקיונה נתמנה למנכ"ל ב-1 ביוני 2004.

פיאט מחזיקה ב-58% ממניות יצרן הרכב האמריקאי קרייזלר. בינואר 2021 הוקם תאגיד "סטלנטיס" שפיאט היא חלק ממנו.

## פעילויות
שמאל|ממוזער|250px|טרקטור ישן של פיאט, ישראל 2007
[שמאל|ממוזער|250px|פיאט 500 "על ידי גוצ'י" [2012]]
שמאל|ממוזער|250px|דגם Idea
ממוזער|225px|שמאל|אבארט פונטו אבו
ממוזער|250px|היסטוריה של סמלילי פיאט לאורך השנים
פעילויות תאגיד פיאט היו בתחילה מרוכזות סביב יצור כלי רכב לנוסעים, לחקלאות ומכונות לתעשייה. עם הזמן התפתחו תחומי הפעילות של הקונצרן וכיום הוא מנהל גם פעילויות פיננסיות. פיאט הוא התאגיד האיטלקי הגדול ביותר ופועל ב-61 מדינות נוספות. סה"כ מספר המועסקים בו הוא מעל 223,000 איש.

החל משנות ה-60 של המאה ה-20 רכש תאגיד פיאט מגוון חברות. כיום מרכז התאגיד את המותגים והתחומים הבאים:
* מותגי רכב נוסעים - מותגים אלו מכונסים תחת "פיאט אוטו" ו"פרארי". בפיאט אוטו נכללים המותגים לנצ'יה, אלפא רומיאו, פיאט, אינוצ'נטי (כיום אינה פעילה), אבארט (כיום משמש ככינוי לדגמים ספורטיביים של מותג פיאט). פיאט אוטו מחזיקה גם במותגי רכב מסחרי כ-OM ואיווקו. פרארי ומזראטי שייכות לתאגיד פיאט אך מנוהלות שתיהן על ידי פרארי. מכירות המכוניות היוו 46.8% מסך ההכנסות של התאגיד בשנת 2004, 3.2% מאלו היו של פרארי. באפריל 2009 הושג הסכם בין פיאט לחברת קרייזלר פושטת הרגל, על העברת 20% מהבעלות לפיאט, עם אופציה לנתח נוסף. ב-2011 הפכה פיאט להיות הבעלים של קרייזלר בשליטה של 58.5%. בין המותגים שהתווספו לקונצרן נמצאים קרייזלר, ג'יפ ודודג'.
* כלי צמ"ה וחקלאות - תאגיד פיאט הוא הבעלים של CNH Global, חברה המאגדת יצרנים שונים ובהם Case, שטייר, ניו-הולנד ואחרים וכן של פיאט-היטאצ'י, שותפות לייצור כלי צמ"ה לבניין. CNH היא יצרנית המיכון החקלאי השנייה בגודלה בעולם, לאחר Deere & co. יצרנית "ג'ון דיר". בכלים מכניים לבניין והנדסה היא שלישית לאחר קטרפילר וקומאטסו. CNH אחראית ליותר מ-20% מרווחי תאגיד פיאט ונחשבת לחטיבה צומחת ורווחית ביותר.
* אוטובוסים - מיוצרים תחת מוצגי פיאט, איווקו ואיריסבוס.
* טרוליבוסים - דגם פיאט 2470
* תעופה - מטוסים וחלקיהם יוצרו על ידי פיאט-אוויאו, כיום חברה עצמאית המייצרת גם לתעשיית החלל. בין השנים 1918–1925 יוצרו 129 מטוסים מסוג פיאט R.2.
* כלי רכב צבאיים - הטנק Ariete המודרני וכן ייצור בעבר של טנקים קלים ובינוניים.
* מכללים לתעשיית הרכב - מאגנטי מרלי, יצרנית מכללים איטלקית גדולה, היא בבעלות פיאט. היא מייצרת את המותגים Carello, Siem, Jaeger, Solex, Vitaloni, Weber ואחרים.
* תעשיית פלדה - פיאט היא הבעלים של חברת הפלדה Teskid המייצרת מוצרי פלדה, מיכון לתעשייה וקווי יצור של מכוניות.
* הוצאה לאור - פיאט שולטת במספר עיתונים ובתי הוצאה לאור חשובים כ"לה סטמפה" המוציא עיתון מפורסם משנת 1926. Publikompass היא חברה של פיאט העוסקת בפרסום בעיתונות ובמדיה האלקטרונית.
* מרכז טכני וניסויים - בשנת 1975 ייסדה פיאט את  מסלול נרדו (אנ') (Pista di Nardò), או "הטבעת של נרדו", מרכז ניסויים לכל סוגי כלי הרכב  לרבות משאיות ורכב דו גלגלי. בצורת מעגל, שאורכו 12.6 ק"מ., ששינה מאוחר יותר את שמו ל"מרכז הטכני של נרדו". במרכז החלו להשתמש גם חברות אחרות לייצור כלי רכב, פורשה, פולקסווגן, הונדה, מרצדס-בנץ וחברות נוספות.

## מכונית השנה באירופה
מכוניות של קונצרן פיאט זכו 12 פעמים בתואר "מכונית השנה באירופה", יותר מכל יצרן אחר.
* 1967: פיאט 124
* 1970: פיאט 128
* 1972: פיאט 127
* 1980: לנצ'יה דלתא
* 1984: פיאט אונו
* 1989: פיאט טיפו
* 1995: פיאט פונטו
* 1996: פיאט בראבו, פיאט בראבה
* 1998: אלפא רומיאו 156
* 2001: אלפא רומיאו 147
* 2004: פיאט פנדה
* 2008: פיאט 500

## סמלילים
פיאט החליפה מספר פעמים את סמליל החברה לאורך שנות קיומה.

## דגמים
* **500E -** מיני חשמלית, הושקה ב-2021 כגרסה מעודכנת לדגם ה-500 הקלאסי עם מראה מעודכן, מנוע חשמלי, מסך מולטימדיה גדול ועוד. ה-500E מגיעה ב-3 דגמים, האצבק (3 דלתות), 3+1 הכוללת דלת קטנה בצד ימין לכניסה קלה לנוסעים מאחור וגרסת קבריולה עם גג בד נפתח, שלושת הדגמים מגיעים במספר רמות גימור.
* **טיפו** - משפחתית קומפקטית, מתחרה בעיקר בסקודה ראפיד ויונדאי i25. מוצעת גם בגרסת סטיישן והאצ׳בק, בשונה מרוב מתחריה.
* **[[פיאט 500|500]]** - מיני, ממשיכת הדרך של ה-500 היסטורית ששווקה עד שנות ה-70. דומה בצורתה לרנו טווינגו החדשה ומתחרה בה.
* **500X** - קרוסאובר המבוסס על ה-500 ובעל מידות גדולות יותר ממנה. מתחרה בעיקר ברנו קפצ׳ור וסיאט ארונה.
* **500C** - גרסת הקבריולה של ה-500.
* **500L** - מיקרוואן, מבוסס גם הוא על ה-500 ומתחרה ברכבים כגון פולקסווגן גולף ספורטסוואן וקיה קארנס. מיוצר בסרביה.
* **500L LIVING** - מיניוואן, למעשה גרסה מוארכת של ה-500L בעלת שבעה מקומות ישיבה, ומוצע עם מנוע 1.3 ל׳ דיזל או 1.4 ל׳ בנזין.
* ** [[פיאט פנדה|פנדה]]** - האצ׳בק, ממשיכת הדרך של האונו. במדינות אחרות מוצעת גם עם הגבהת מרכב והנעה לכל הגלגלים.
* **קובו** - מסחרית קטנה עם 5 מקומות ישיבה.
* **124 ספיידר** - קבריולה קטנה. מבוססת באופן מלא (חוץ מהמנוע) על מאזדה MX-5. ישנה לה גם גרסה ספורטיבית עם מנוע מחוזק של אבארט.
*'''פאלס''' - קרוסאובר לברזיל, אינה משווקת בישראל (נכון ל-2021).
*'''קרונוס'''
*'''מובי'''

## דגמים לשעבר
*פיאט דונה
* פיאט 147
* פיאט אלבה
*פיאט 520 (יוצרה בין השנים 1927–1931)
* פיאט 521 (יוצרה בין השנים 1928–1931)
* פיאט 525 (יוצרה בין השנים 1928–1931)
* פיאט 522 (יוצרה בין השנים 1931–1934)
* פיאט 524 (יוצרה בין השנים 1931–1934)
* פיאט 527 (יוצרה בין השנים 1934–1936)
* פיאט 2800 (יוצרה בין השנים 1938–1943)
*פיאט מרנגו (יוצרה בין השנים 1979–2003)
*פיאט כרומה
*פיאט 611 C
* תותח רכוב 102/35 על פיאט 634N
* פיאט 626
* ספא דובונקה 35
* פיאט 634
* פיאט 666
* פיאט 682
*פיאט 306
* פיאט 314
* פיאט 320
* פיאט 343
* פיאט 411
* פיאט 418
* פיאט 470
*פיאט טורבינה (שנת 1954)
* פיאט דאון טאון (שנת 1993)
* פיאט טרה-פי-אונו (שנת 2004)
* פיאט פילה (שנת 2008)
* פיאט צ'אנטו-ונטי (2019)
*פיאט S76 רקורד - יוצרה בשנת 1910
* פיאט מפיסטופלה - יוצרה בשנת 1923
*פיאט 6640A
*פיאט 124 ספורט ספיידר
* פיאט ברקטה
*מולטיפלה - מיניוואן שיוצר בין השנים 1998–2010

## נתוני המכירות בישראל
על פי נתוני קארזון (עיבוד מאגר כלי רכב פרטיים ומסחריים עד 3.5 טון):

## ראו גם
* קרייזלר

## לקריאה נוספת
* היסטוריה של מכוניות פיאט  (27:59 דקות), יו-טיוב
* היסטוריה בטורינו  (5:54 דקות), יו-טיוב
* כל דגמי פיאט 1935-2010 
* פיאט 1890-1935

## קישורים חיצוניים

* אתר האינטרנט הרשמי של פיאט בישראל 
* אתר הבית פיאט ישראל
* מועדון פיאט ישראל
* 

## הערות שוליים

*
קטגוריה:איטליה: תעשייה
קטגוריה:יצרני רכב איטלקיים
קטגוריה:סטלנטיס